Príloha 2: Zmluva kúpna – vzor

**Kúpna zmluva**

uzavretá v zmysle § 409 Obchodného zákonníka č. 513/91 Zb. v platnom znení  
(ďalej len „Zmluva“)

**1. Zmluvné strany**

1.1 **Kupujúci**: **K.I.T., spol. s r.o.**

Sídlo: 9. mája 5, 91702 Trnava, Slovenská republika

IČO: 36246255

DIČ: 2020166731

IČDPH: SK2020166731

Bankové spojenie Československá obchodná banka, a.s.

Číslo účtu: SK9575000000004025782158

Štatutárny zástupca: Ing. František Miksa PhD., konateľ spoločnosti

(ďalej ako „Objednávateľ“)

Ďalej len Kupujúci

1.2 **Predávajúci**:

Sídlo:

Štatutárny orgán:

IČO:

DIČ:

IČ DPH:

Bankové spojenie:

Číslo účtu IBAN:

Ďalej len Predávajúci

**2. Predmet kúpnej zmluvy**

2.1 Predávajúci sa touto zmluvou zaväzuje dodať Kupujúcemu Tovar a previesť na neho vlastnícke právo k tomuto Tovaru a Kupujúci sa zaväzuje zaplatiť za Tovar kúpnu cenu podľa tejto Zmluvy.

2.2 Tovarom pre účely tejto Zmluvy je **„IM4PLC simulátor“,** podrobnešpecifikované v **Špecifikácii predmetu zmluvy**, ktorý je ***prílohou č. 1*** tejto zmluvy (ďalej len „Tovar“).

2.3 Dodanie Tovaru zahŕňa jeho dodanie do miesta plnenia, jeho inštaláciu, odskúšanie a uvedenie do prevádzky, predloženie príslušnej technickej a sprievodnej dokumentácie a to: **záručné listy, preberací protokol, inštalačný protokol.**

2.4 Predávajúci prehlasuje, že je vlastníkom Tovaru a je oprávnený s ním nakladať za účelom jeho predaja podľa tejto zmluvy.

**3. Dodacie podmienky**

3.1 Predávajúci sa zaväzuje dodať nový, doposiaľ nepoužitý Tovar Kupujúcemu **do 30 dní od vystavenia objednávky** zo strany Kupujúceho.

3.2 Miestom dodania Tovaru sú prevádzkové priestory Kupujúceho nachádzajúce sa na adrese: **K.I.T., spol. s r.o., 9. mája 5, 91702 Trnava, Slovenská republika..** (ďalej len „miesto dodania“).

3.3 Predávajúci je povinný Tovar riadne nainštalovať a uviesť do prevádzky v lehote na jeho dodanie uvedenej v bode 3.1.

3.4 Dodanie Tovaru do miesta dodania potvrdzuje Kupujúci písomne a to podpísaním preberacieho protokolu. V **Preberacom protokole** sapotvrdzuje druh, množstvo, vyhotovenie a kompletnosť dodaného Tovaru podľa **prílohy č. 1** tejto zmluvy.

3.5 Kupujúci je povinný pri dodávke Tovaru vykonať jeho fyzické prevzatie a bezodkladne reklamovať prípadnú nekompletnosť, alebo zjavnú vadu Tovaru.

3.6 Zistenie vád je Kupujúci povinný oznámiť písomne formou **Reklamačného protokolu.**

3.7 Dodaný Tovar musí spĺňať všetky požadované kvalitatívne parametre a úžitkové vlastnosti uvedené v špecifikácii, ktorá tvorí **prílohu č. 1** tejto Zmluvy. Kupujúci je oprávnený pri dodávke skontrolovať predmet zákazky a v prípade dodávky iného Tovaru, ako toho ktorý je uvedený v **prílohe č. 1** tejto Zmluvy tento Tovar neprevziať. Špecifikácia Tovaru v **prílohe č. 1** tejto zmluvy musí byť zhodná s tovarom uvedeným v ponuke predloženej Predávajúcim vo verejnom obstarávaní.

3.8 O inštalácií a uvedení Tovaru do prevádzky v mieste dodania spíšu zmluvné strany **Inštalačný protokol**.

3.9 Splnením dodávky sa rozumie dátum riadneho uvedenia Tovaru do prevádzky Predávajúcim v mieste dodania.

**4. Kúpna cena a platobné podmienky**

4.1 Kúpna cena Tovaru je stanovená na základe výsledkov verejného obstarávania, v súlade s ponukou Predávajúceho, ktorá bola na základe stanovených kritérií vyhodnotená ako úspešná takto:

Celková cena bez DPH: EUR

DPH 20 %. EUR

**Celková cena vrátane DPH: EUR**

slovom: ..................................... EUR s DPH

4.2 Kúpna cena podľa tohto článku je cenou za nový kompletne funkčný Tovar bez závad. V uvedenej kúpnej cene podľa bodu je zahrnuté: cena Tovaru, clo, dopravné náklady, náklady na inštaláciu a uvedenie do prevádzky, príslušná technická a sprievodná dokumentácia, opravy, údržba a všetky ostatné finančné náklady spojené s dodaním Tovaru Kupujúcemu.

4.3 Právo na zaplatenie kúpnej ceny vzniká Predávajúcemu riadnym splnením jeho záväzkov spôsobom uvedeným v tejto zmluve a ukončením preberacieho konania zo strany Kupujúceho.

4.4 Splatnosť faktúry je **60 dní** odo dňa jej doručenia Kupujúcemu.

4.5 Faktúra musí obsahovať okrem povinných náležitostí aj **názov a ITMS kód projektu**, aby boli jednoznačne priradené výdavky k projektu a zamedzilo sa dvojitému financovaniu. Prílohou faktúry vystavenej Predávajúcim musia byť aj protokoly vystavené v súlade s článkom 3 tejto. V prípade, že doručená faktúra nebude vystavená správne, je Kupujúci oprávnený predmetnú faktúru vrátiť. Predávajúci je povinný vystaviť novú faktúru a doručiť ju Kupujúcemu s uvedením novej lehoty jej splatnosti.

**5. Zodpovednosť za škodu a za vady, záručná doba**

5.1 Predávajúci ručí za vlastnosti Tovaru počas záručnej doby, ktorá bola Predávajúcim stanovená na **24 mesiacov**. Táto záručná doba začína plynúť odo dňa podpísania Inštalačného protokolu. Predávajúci zodpovedá za to, že Tovar je dodaný podľa podmienok tejto Zmluvy, v súlade s jeho ponukou predloženou vo verejnom obstarávaní podľa čl. 2. a podľa platných právnych predpisov a počas záručnej doby bude mať vlastnosti dohodnuté v tejto zmluve.

5.3 Predávajúci sa zaväzuje v prípade, ak opravu, alebo záručnú preventívnu servisnú prehliadku Tovaru bude potrebné vykonať mimo miesta jeho dodania, zabezpečiť jeho dopravu na miesto vykonania opravy alebo záručnej preventívnej servisnej prehliadky na vlastné náklady. Uvedené platí aj pre jeho vrátenie späť na miesto dodania.

5.4 Zmluvné strany sa dohodli, že v prípade vady Tovaru počas záručnej doby, má Kupujúci právo požadovať a Predávajúci povinnosť bezplatne odstrániť vady Tovaru, vrátane, nie však len, všetkých prác spojených s jeho opravami, dodávky náhradných dielov nutných k jeho bezchybnému prevádzkovaniu, poradenskej starostlivosti o inštalovaný Tovar, dodávky funkčného príslušenstva k Tovaru.

5.5 Záruka na Tovar podľa tohto článku platí za predpokladu, že Kupujúci Tovar používa a obsluhuje s príslušnou starostlivosťou podľa inštrukcií Predávajúceho, obsiahnutých v priloženej dokumentácii. Predávajúci neručí za vady spôsobené nesprávnou manipuláciou zo stany Kupujúceho.

5.6 Kupujúci sa zaväzuje, že reklamácie a vady (poruchy) Tovaru uplatní bezodkladne po ich zistení. Ohlásenie vady Tovaru za Kupujúceho oznámi Predávajúcemu oprávnená osoba Kupujúceho na tel. číslo: ……………………, faxom na číslo: ……………………, alebo na e mail: ……………………………….

5.7 Predávajúci garantuje dodávku náhradných dielov na Tovar počas desiatich (10) rokov od ukončenia výroby posledného zhodného typu Tovaru.

5.8 Všetky servisne zásahy v záručnej dobe musia byt vykonávané technikom autorizovanej servisnej organizácie pre ponúkanú značku zariadenia do **48 hodín** od nahlásenia poruchy Predávajúcemu.

**6. Sankcie**

6.1 Zmluvné strany sa dohodli, že po dobu certifikácie platby zo strany príslušných riadiacich a kontrolných orgánov, nebude v prípade omeškania Kupujúceho s úhradou takejto faktúry mať Predávajúci nárok na úhradu úrokov z omeškania.

6.2 Za okolnosti vylučujúce zodpovednosť sa považuje tiež konanie, respektíve nekonanie a omeškanie príslušného riadiaceho orgánu, sprostredkovateľského orgánu pod riadiacim orgánom, orgánov kontroly a auditu podľa Európskej komisie a iných orgánov riadenia a kontroly poskytovania financovania prostredníctvom fondov EÚ, ktoré má za následok omeškanie platieb zo strany Kupujúceho Predávajúcemu.

6.4 Kupujúci je oprávnený v prípade akéhokoľvek porušenia Kúpnej zmluvy zo strany Predávajúceho uplatniť zmluvnú pokutu vo výške 1 000,00 EUR za každé porušenie Kúpnej zmluvy samostatne.

6.5 Zmluvná pokuta je splatná do **15** dní odo dňa doručenia výzvy Kupujúceho na zaplatenie zmluvnej pokuty Predávajúcemu, a to na bankový účet Kupujúceho uvedený vo výzve.

6.6 Uplatnením zmluvnej pokuty nie je dotknutý nárok Kupujúceho na náhradu škody, ktorú svojím konaním/nekonaním spôsobil Kupujúcemu Predávajúci, ani nárok Kupujúceho na odstúpenie od zmluvy.

**7. Odstúpenie od zmluvy**

7.1. Zmluvné strany sa dohodli, že porušenie zmluvných povinností dohodnutých v tejto zmluve, zakladá oprávnenie odstúpiť od zmluvy tej strane, ktorá je porušením povinností dotknutá. Spôsob odstúpenia od zmluvy sa riadi ustanoveniami § 345 a následne zákona č. 513/1991 Zb. Obchodný zákonník, v znení neskorších predpisov.

7.2 Kupujúci má právo odstúpiť od Kúpnej zmluvy v prípade skončenia alebo zániku Zmluvy o poskytnutí nenávratného finančného príspevku, uzavretej medzi Kupujúcim ako prijímateľom nenávratného finančného príspevku za účelom financovania plnení podľa Kúpnej zmluvy, a to bez ohľadu na právny titul skončenia alebo zániku Zmluvy o poskytnutí nenávratného finančného príspevku.

7.3 Kupujúci je oprávnený odstúpiť od Kúpnej zmluvy, keď Predávajúci akokoľvek porušil zmluvné povinnosti.

7.4 Odstúpenie od zmluvy je účinné dňom doručenia písomného oznámenia o odstúpení od Kúpnej zmluvy druhej zmluvnej strane.

7.5 Predávajúci je oprávnený od tejto zmluvy odstúpiť, ak:

a) Kupujúci vstúpi do nútenej správy, na jeho majetok bude vyhlásený konkurz, bude vyhlásené exekučné konanie.

b) V primeranej lehote neposkytne spolupôsobenie, pričom zmarí Predávajúcemu možnosť vykonať plnenie podľa tejto zmluvy.

d) Vzniknú nepredvídané okolnosti na strane Kupujúceho, ktoré zásadne zmenia podmienky plnenia tejto Zmluvy a súčasne sa nejedná o okolnosti vylučujúce zodpovednosť Kupujúceho,

e) Je preukázané porušenie právnych predpisov SR a ES v rámci realizácie aktivít tejto zmluvy súvisiacich s činnosťou Kupujúceho.

**8. Platnosť zmluvy**

8.1 Táto zmluva je platná jej podpisom oboma Zmluvnými stranami a nadobúda účinnosť vystavením prvej písomnej objednávky na dodávku Tovaru zo strany Kupujúceho.

8.2 Platnosť tejto Zmluvy je možné ukončiť:

a) dohodou zmluvných strán,

b) odstúpením od zmluvy z dôvodov uvedených v zákone alebo tejto zmluve. Odstúpenie je účinné dňom doručenia písomného oznámenia o odstúpení od zmluvy druhej zmluvnej strane.

8.3 V prípade pochybností sa má za to, že oznámenie o odstúpení bolo doručené na tretí deň odo dňa jeho zaslania poštou doporučene na adresu sídla druhej zmluvnej strany, pričom deň odoslania sa do tejto lehoty nepočíta. Odstúpením od zmluvy nie je dotknuté právo na náhradu škody.

**9. Spoločné ustanovenia**

9.1 Predmet zmluvy je financovaný z fondov Európskej únie v rámci Operačného programu Ľudské zdroje, výzva číslo: **OPLZ-PO1/2016/DOP/1.4.1-01.**

9.2 Predávajúci sa zaväzuje strpieť výkon auditu/kontroly súvisiaceho s dodávaným tovarom, poskytnutou službou a to oprávnenými osobami na výkon tejto kontroly/auditu a poskytnúť im všetku potrebnú súčinnosť.

Oprávnené osoby na výkon kontroly/auditu sú najmä: a) Ministerstvo školstva, vedy, výskumu a športu SR (ďalej len „MŠVVaŠ SR) a ním poverené osoby, b) Útvar vnútorného auditu a nimi poverené osoby, c) Najvyšší kontrolný úrad SR, Úrad vládneho auditu, Certifikačný orgán a nimi poverené osoby, d) Orgán auditu, jeho spolupracujúce orgány a osoby poverené na výkon kontroly/auditu, e) Splnomocnení zástupcovia Európskej Komisie a Európskeho dvora audítorov, f) Orgán zabezpečujúci ochranu finančných záujmov EÚ, g) Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi EÚ.

9.3 Predávajúci a Kupujúci sa dohodli a zaväzujú, že bezodkladne príjmu opatrenia na nápravu nedostatkov, zistených kontrolou (auditom) overovaním a to v lehote stanovenej Kupujúcim.

**10. Osobitné ustanovenia**

10.3 Z dôvodu zákonných obmedzení na strane Kupujúceho, dodatkom k zmluve nie je možné dohodnúť zmenu predmetu plnenia podľa druhu Tovaru, ktorý bol hodnotený verejným obstarávateľom v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov, v znení neskorších predpisov.

10.4 Predávajúci sa zaväzuje, že

a) nevyužije akékoľvek informácie, ktoré zistí alebo s prihliadnutím na okolnosti by mohol zistiť pri plnení predmetu tejto zmluvy vo svoj prospech, ani v prospech tretích osôb, počas trvania tohto zmluvného vzťahu, a ani po ukončení platnosti tejto Zmluvy;

b) informácie a podklady poskytnuté Kupujúcim alebo tretími osobami pre plnenie predmetu tejto Zmluvy nepoužije na iný účel ako je plnenie tejto Zmluvy.

10.5. Zmluvné strany sa dohodli, že Predávajúci nepostúpi práva a záväzky z tejto zmluvy na tretie osoby bez predchádzajúceho písomného súhlasu Kupujúceho. Písomný súhlas za Kupujúceho je oprávnený vydať len jeho štatutárny orgán.

**11. Záverečné ustanovenia**

11.1 Zmluvu možno meniť iba písomnými dodatkami, podpísanými oprávnenými zástupcami oboch zmluvných strán. Dodatok k tejto zmluve je možné uzatvoriť výhradne písomnou formou po odsúhlasení obidvoma zmluvnými stranami a v súlade s § 10 zákona č. 343/2015 Z.z. o verejnom obstarávaní a o zmene a doplnení niektorých zákonov v platnom znení a  súhlasom poskytovateľa nenávratného finančného príspevku v prípade potreby.

11.2 Právne vzťahy neupravené touto zmluvou sa riadia najmä príslušnými ustanoveniami zákona č. 513/1991 Zb. Obchodný zákonník, v znení neskorších predpisov a súvisiacich platných právnych predpisov Slovenskej republiky.

11.3 Zmluva je vyhotovená v štyroch vyhotoveniach, z ktorých jedno vyhotovenie obdrží Predávajúci a tri vyhotovenia Kupujúci.

11.4 Neoddeliteľnou súčasťou zmluvy sú prílohy:

a) Príloha č.1: Špecifikácia predmetu zmluvy

b) Príloha č.2: Rozpočet

11.5 Zmluvné strany sa dohodli, že prípadné spory vyplývajúce z tejto Zmluvy budú prednostne riešiť formou dohody (zmieru) prostredníctvom svojich zástupcov. V prípade, že sa spor nevyrieši zmierom, je ktorákoľvek zmluvná strana oprávnená požiadať o rozhodnutie príslušný súd Slovenskej republiky. Rozhodným právom je právo Slovenskej republiky a právny vzťah sa bude vzťahovať k právnym predpisom Slovenskej republiky.

11.6 Ak sa akékoľvek ustanovenie tejto zmluvy stane neplatným v dôsledku jeho rozporu s právnymi predpismi Slovenskej republiky alebo ES, nespôsobí to neplatnosť celej zmluvy. Zmluvné strany sa a takomto prípade zaväzujú bezodkladne vzájomným rokovaním nahradiť neplatné zmluvné ustanovenie novým platným ustanovením tak, aby bol zachovaný účel tejto zmluvy a obsah jednotlivých ustanovení tejto zmluvy.

11.7 Zástupcovia zmluvných strán prehlasujú, že túto zmluvu uzatvárajú na základe slobodnej vôle, túto zmluvu neuzatvárajú v tiesni za nápadne nevýhodných podmienok, pod nátlakom a že obsahu zmluve porozumeli v celom rozsahu.

V Trnave, dňa: V................, dňa:

Za Predávajúceho: Za Kupujúceho:

...................... ......................

Príloha č.1: Špecifikácia predmetu zmluvy

|  |  |  |
| --- | --- | --- |
| **Názov položky** | **Obchodný názov** | **Výrobca** |
| 2.1.2. IM4PLC simulátor |  |  |
| **Technická špecifikácia** | | |
| Stavba zariadenia:   * Simulačná časť s dotykovým 13.3 LCD s Full HD rozlíšením * Riadiaci systém (RS) pozostávajúci:   + PLC s ProfiNet rozhraním, 8DI, 6DO, 2AI, uchytenie na DIN   + Signálny modul 8DI, 8DO, uchytenie na DIN   + Vzdialená periféria (DIO) s ProfiNet komunikačným rozhraním, 3 DI, 2 DO a jedným pripojením pre IRC (A,B,N), uchytenie na DIN   + Priemyselný switch 5 portov, ProfiNet, uchytenie na DIN   + Frekvenčný menič s inteligentným operátorským panelom (IOP), ProfiNet rozhraním, 6DI, 2AI, 2AO, 2 DO CO kontakt, 1DO, uchytenie na zadnú stenu zariadenia, IOP spredu zariadenia   + Simulačný model asynchrónneho motora pripojený na frekvenčný menič   + HMI 4" TFT display s ProfiNet rozhraním, 4 HW tlačidlami, zabudovaný do prednej šikmej časti rámu   + Červeno žltý hlavný vypínač zabudovaný na prednej šikmej časti rámu, možnosť vypnutia a zapnutia RS, detekcia častého a nepotrebného spínania   + Červeno žltý núdzový stop zabudovaný na prednej šikmej časti rámu, reaguje len vo vybraných simulačných modeloch   + Možnosť rozšírenia o IO-Link (IOL) signálny modul k PLC, 4 X IO-LINK MASTER, uchytenie na DIN   + Možnosť rozšírenia o programovateľné Safety relé (SR), uchytenie na DIN * Všetky komponenty RS aj simulačnej časti vstavané spolu na jednom prenosnom hliníkovom profilovom ráme * Výplne stien zariadenia z čiernej umelej hmoty * Elektrická prípojka s vypínačom na zadnej stene zariadenia   Možnosti simulácie:   * Manuálne ovládanie simulačným modelov cez dotykové 13.3 LCD s Full HD rozlíšením * Možnosť nastavenia parametrov modelov * Real-time simulačný režim * Spomalený simulačný režim * Možnosť simulácie spojitých technologických systémov (statické a astatické systémy) * Možnosť simulácie diskrétnych výrobných systémov (výrobné, montážne, triediace a baliace systémy) * Ovládanie simulačných modelov prostredníctvom RS cez reálne digitálne a analógové vstupno-výstupné signály zodpovedajúce priemyselným štandardom (24V, 0-10V) * Zariadenie schopné simulovať reálne priemyselné komponenty a zostavy pracujúce s   + Elektrickou energiou   + Hydraulickou energiou   + Pneumatickou energiou   + Kombinácie predchádzajúcich * Schémy zapojenia priamo vo vybraných simulačných modeloch znázorňujú aktuálny stav a tok energie * Možnosť automatických aktualizácií modelov a prístup k novým modelom cez internetové pripojenie * Voľba a výber modelu bez nutnosti zásahu do RS a káblových prípojov * Možnosť vytvorenie industriálnej siete prostredníctvom ProfiNet komunikačného rozhrania na RS * Zosieťovaním viacerých zariadení je vytvorený virtuálny priemyselný závod * Simulácia komponentov a zariadení bez potreby PC a monitoru * Konfigurácia a programovanie komponentov RS cez externé PC s monitorom * Možnosť simulácie aj s náhodnými chybami, ktoré sa na podobných zariadeniach vyskytujú v reálnych prevádzkach   Technické parametre:   * Napájanie:   + 220 až 240 V (50 Hz – 60 Hz)   + Konektor IEC 60320 na zadnej neodnímateľnej stene   + Vypínač zabudovaný v konektore * Rozmery (Š x V x H):   + Maximálne 545 mm x 535 mm x 435 mm (bez bočných úchytiek a nožičiek) * Prevedenie:   + Rám z odľahčených hliníkový profilov   + Výplne stien s čiernymi plastovými dielmi   + Voľne stojace prevedenie * Hmotnosť:   + do 25 kg * LCD:   + 13.3“ Full HD display   + Pevne zabudovaný do prednej šikmej časti rámu   + Kapacitná dotyková plocha * Jazyk:   + Slovenčina * Rozhranie:   + Ethernet 1000 Base-T/100Base-TX/10Base-T * Pripojenie riadiaceho systému (RS):   + Vodičmi umiestnenými v perforovaných plastových káblových žľaboch (sivá farba)   + Prípoje k RS označené značkovačmi (biele bužírky s označením prípoja)   + Komunikačné prípoje ProfiNet na RS (vrátane PLC, frekvenčného meniča a HMI) označené značkovačmi (biele s označením prípoja)   + 19 digitálnych výstupov na RS (PLC vrátane signálneho modulu a frekvenčného meniča a vzdialenej periférie)   + 25 digitálnych vstupov na RS (PLC vrátane signálneho modulu a frekvenčného meniča a vzdialenej periférie)   + 1 vstup pre ENCODER ( vstupy A,B,N )   + 2 analógové výstupy na RS (PLC vrátane signálneho modulu a frekvenčného meniča)   + 4 analógové vstupy na RS (PLC vrátane signálneho modulu a frekvenčného meniča)   + Možnosť rozšírenia o IO-Link (IOL) signálny modul k PLC s minimálne 2 vstupmi   + Možnosť rozšírenia o programovateľné Safety relé (SR) s minimálne 2 digitálnymi OSSD výstupmi a 4 digitálnymi vstupmi, programovanie cez USB   + Pripravené miesta pre rozširujúce moduly SR, IOL a obsadené BLANK modulmi prichytené na DIN lištu | | |

V Trnave, dňa: V................, dňa:

Za Predávajúceho: Za Kupujúceho:

...................... ......................

Príloha č.2: Rozpočet

Platca DPH

|  |  |  |  |  |
| --- | --- | --- | --- | --- |
| **Názov položky** | **počet mj** | **mj** | **cena za mj bez DPH** | **Cena spolu bez DPH** |
| 2.1.2. IM4PLC simulátor | 3 | ks |  | 0,00 |
| **Cena celkom bez DPH** | | | | **0,00** |
| DPH 20% | | | | 0,00 |
| Cena celkom s DPH | | | | 0,00 |

Neplatca DPH

|  |  |  |  |  |
| --- | --- | --- | --- | --- |
| **Názov položky** | **počet mj** | **mj** | **cena za mj** | **Cena spolu** |
| 2.1.2. IM4PLC simulátor | 3 | ks |  | 0,00 |
| **Cena celkom** | | | | **0,00** |

V Trnave, dňa: V................, dňa:

Za Predávajúceho: Za Kupujúceho:

...................... ......................